ডাক্তারের কর্মস্থল’টির নাম আমরা জানি হাসপাতাল, ক্লিনিক বা চেম্বার । সেই স্বনামধন্য কোচিং সেন্টারের ব্রশিওরে যে সকল মহামান্য শিক্ষকদের নাম লিপিবদ্ধ করা আছে -তাদের প্রায় সবার নামের আগেই ‘ডাক্তার’ পদবিটি আছে । একজন অসুস্থ মানুষ ডাক্তারের সেবা শুশ্রূষা পেলে সুস্থ হন , অর্থাৎ কর্মে অক্ষম মানুষ চিকিৎসকের চিকিৎসা পেয়ে কার্যক্ষম হয়ে উঠেন -অতএব একজন ছাত্র যদি কোচিং সেবা পেয়ে মেডিক্যাল ভর্তি পরীক্ষায় পাশ পূর্বক -ভবিষ্যতে ডাক্তার হবার জন্য যোগ্য ও সক্ষম হয়ে উঠেন -আর সেবাদাতা ব্যক্তিটি যদি ডাক্তার হন এবং এই মানব সেবার পেছনে যদি অর্থের ইন্ধন থাকে – তাহলে আমরা কোচিং সেন্টার’কে হাসপাতাল ডাকলে নিশ্চয় মহাভারত অশুদ্ধ হবে না।